ประกาศการประปานครหลวงประกาศการประปานครหลวงเรื่องข้อปฏิบัติสำหรับการใช้น้ำประปา[๑] เพื่อป้องกันความเสียหายที่อาจเกิดแก่ระบบการส่งและการจำหน่ายน้ำประปาอันเป็นสาธารณประโยชน์และป้องกันอันตรายแก่สุขภาพอนามัยประชาชนส่วนรวมอาศัยอำนาจตามความในข้อบังคับการประปานครหลวง ว่าด้วยการบริการจัดส่ง จำหน่ายและการใช้น้ำประปา จึงกำหนดข้อปฏิบัติสำหรับการใช้น้ำประปาดังนี้๑.การติดตั้งท่อภายในบริเวณอาคารสถานที่ของผู้ขอรับบริการหรือของผู้ใช้น้ำให้ใช้ท่ออุปกรณ์ท่อและวิธีการวางท่อ ตามมาตรฐานผลิตภัณฑ์อุตสาหกรรม กระทรวงอุตสาหกรรมและมาตรฐานการเดินท่อภายในอาคารของสมาคมวิศวกรรมสถานแห่งประเทศไทยในพระบรมราชูปถัมภ์๒.สถานประกอบการที่ใช้น้ำประปาปริมาณมากหรือเป็นสถานที่ให้การบริการผู้อื่นหรือติดตั้งขนาดมาตรวัดน้ำ Æ ๑ ๑/๒ นิ้วขึ้นไปจะต้องมีถังพักน้ำ หรือถังเก็บน้ำที่มีความจุรวมกันไม่น้อยกว่าครึ่งหนึ่งของปริมาณความต้องการใช้น้ำประปาเฉลี่ยต่อวัน๓.ผู้ใช้น้ำต้องไม่นำน้ำประปาไปจำหน่ายแจกจ่ายให้กับผู้ใดเว้นแต่ได้รับอนุญาตจากการประปานครหลวง๔.ผู้ใช้น้ำต้องไม่ทำการดัดแปลงโยกย้ายแก้ไขมาตรวัดน้ำหรือกระทำการอื่นใดอันเป็นอุปสรรคแก่การอ่านตัวเลขในมาตรวัดน้ำการบำรุงรักษามาตรวัดน้ำ ประตูน้ำ หรือเครื่องกั้นน้ำและท่อภายนอกหรือทำให้เกิดความเสียหายแก่มาตรวัดน้ำ และอุปกรณ์ต่าง ๆ ของการประปานครหลวงกรณีใช้น้ำประปาจากมาตรวัดน้ำหลายเครื่องรวมกันให้ติดตั้งเครื่องกั้นน้ำป้องกันการไหลย้อนกลับ๕.ผู้ใช้น้ำต้องไม่ใช้เครื่องสูบน้ำหรือวิธีการอื่นใดสูบน้ำโดยตรงจากท่อประปาเว้นแต่การประปานครหลวงพิจารณาเห็นว่ามีความจำเป็น๖.ผู้ใช้น้ำที่ใช้น้ำจากบ่อบาดาลร่วมกับน้ำประปาต้องต่อท่อน้ำบาดาลแยกระบบจากท่อน้ำประปา๗.ผู้ใช้น้ำที่ประสงค์จะงดการใช้น้ำไว้เป็นการชั่วคราวโดยการฝากมาตรให้แจ้งการประปานครหลวงล่วงหน้าไม่น้อยกว่า ๗ วัน๘.กรณีรื้อถอนอาคาร ย้ายที่อยู่ต้องแจ้งให้การประปานครหลวงทราบล่วงหน้าไม่น้อยกว่า ๗ วันหากประสงค์จะโอนสิทธิการใช้น้ำต้องชำระหนี้สินที่ยังค้างอยู่ทั้งหมดเสียก่อนกรณีที่อาคารของผู้ใช้น้ำเกิดเพลิงไหม้เสียหายการประปานครหลวงสงวนสิทธิที่จะงดจ่ายน้ำได้ตามสภาพและความเหมาะสม๙.ผู้ใช้น้ำต้องยินยอมและอำนวยความสะดวกให้แก่พนักงานหรือผู้ปฏิบัติงานเข้าไปในสถานที่ใช้น้ำได้ในระหว่างเวลาพระอาทิตย์ขึ้นถึงพระอาทิตย์ตกเพื่ออ่านมาตรวัดน้ำ งดการจ่ายน้ำ และดูแลบำรุงรักษามาตรวัดน้ำ ท่อและอุปกรณ์ต่างๆของการประปานครหลวงผู้ใช้น้ำจะขอตรวจดูบัตรประจำตัวหรือหลักฐานเอกสารจากบุคคลผู้เข้าไปในเขตสถานที่ของผู้ใช้น้ำเพื่อปฏิบัติการตามวรรคแรกได้๑๐.ในการติดต่อกับการประปานครหลวงควรนำใบเสร็จรับเงินหรือหลักฐานที่เกี่ยวข้องมาแสดงเพื่อความสะดวกและรวดเร็วในการใช้บริการ๑๑.กรณีที่การประปานครหลวงได้ดำเนินการตามคำขอรับใช้น้ำหรือถ้อยคำของผู้ใช้น้ำแล้วหากมีการคัดค้านหรือโต้แย้งในเรื่องสิทธิใด ๆเกี่ยวกับการจัดส่งและจำหน่ายน้ำให้กับผู้ใช้น้ำผู้ใช้น้ำต้องรับผิดในความเสียหายต่าง ๆ ที่เกิดขึ้นต่อการประปานครหลวงและผู้ที่คัดค้านเรียกร้อง๑๒.กรณีที่มีเหตุขัดข้องด้านวิชาการ หรือเหตุสุดวิสัยหรือเหตุการณ์ที่ไม่อาจคาดหมายได้ หรือเพื่อสาธารณประโยชน์ส่วนรวมการประปานครหลวงขอสงวนสิทธิที่จะระงับหรือจำกัดการส่งและจำหน่ายน้ำทั้งหมดหรือส่วนหนึ่งส่วนใดตามความเหมาะสมต่อเหตุการณ์การระงับหรือจำกัดการส่งและจำหน่ายน้ำดังกล่าวการประปานครหลวงจะแจ้งให้ผู้ใช้น้ำทราบล่วงหน้า เว้นแต่ในกรณีจำเป็นเร่งด่วน๑๓.การประปานครหลวงสงวนสิทธิในการติดตั้งประปาใหม่ หรืองดจ่ายน้ำหากตรวจพบว่าผู้ใช้น้ำไม่ปฏิบัติตามประกาศนี้ประกาศ ณ วันที่ ๒๕ตุลาคม พ.ศ. ๒๕๔๔ชวนพิศ ธรรมศิริผู้ว่าการการประปานครหลวงสรัลพร/พิมพ์๙ มกราคม ๒๕๕๑หทัยภัทร/ตรวจ๒๙ มกราคม ๒๕๕๑สุเมธ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๑๘/ตอนที่ ๙๗ ง/หน้า ๑๕๓/๔ ธันวาคม ๒๕๔๔